CELEX: 22022D1109
Language: mt
Date: 2022-02-23 00:00:00
Title: Deċiżjoni tal-Kumitat Konġunt taż-ŻEE Nru 41/2022 tat-23 ta’ Frar 2022 li temenda l-Anness V (Moviment liberu tal-ħaddiema) u l-Anness VIII (Drittijiet ta’ stabbiliment) tal-Ftehim dwar iż-ŻEE [2022/1109]

7.7.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 182/1
               
            
         DEĊIŻJONI TAL-KUMITAT KONĠUNT TAŻ-ŻEE Nru 41/2022
         tat-23 ta’ Frar 2022
         li temenda l-Anness V (Moviment liberu tal-ħaddiema) u l-Anness VIII (Drittijiet ta’ stabbiliment) tal-Ftehim dwar iż-ŻEE [2022/1109]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b'mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament Delegat tal-Kummissjoni (UE) 2021/2288 tal-21 ta’ Diċembru 2021 li jemenda l-Anness tar-Regolament (UE) 2021/953 tal-Parlament Ewropew u tal-Kunsill fir-rigward tal-perjodu ta’ aċċettazzjoni taċ-ċertifikati tat-tilqim maħruġa fil-format taċ-Ċertifikat COVID Diġitali tal-UE li jindika t-tlestija tas-serje primarja tat-tilqim (1) għandu jiġi inkorporat fil-Ftehim dwar iż-ŻEE.
                  
               
                     (2)
                  
                  
                     Għaldaqstant, jenħtieġ li l-Annessi V u VIII tal-Ftehim dwar iż-ŻEE jiġu emendati skont dan,
                  
               ADOTTA DIN ID-DEĊIŻJONI:
         
            Artikolu 1
            Dan li ġej jiżdied fil-punt 10 (ir-Regolament (UE) Nru 2021/953 tal-Parlament Ewropew u tal-Kunsill) tal-Anness V tal-Ftehim dwar iż-ŻEE:
            
                         
                     
                     
                        “, kif emendat minn:
                        
                                    —
                                 
                                 
                                    
                                       32021 R 2288: Ir-Regolament Delegat tal-Kummissjoni (UE) 2021/2288 tal-21 ta’ Diċembru 2021 (ĠU L 458, 22.12.2021, p. 459).”
                                 
                              
                  
         
            Artikolu 2
            Dan li ġej jiżdied fil-punt 11 (ir-Regolament (KE) Nru 2021/953 tal-Parlament Ewropew u tal-Kunsill) tal-Anness VIII tal-Ftehim dwar iż-ŻEE:
            
                         
                     
                     
                        “, kif emendat minn:
                        
                                    —
                                 
                                 
                                    
                                       32021 R 2288: Ir-Regolament Delegat tal-Kummissjoni (UE) 2021/2288 tal-21 ta’ Diċembru 2021 (ĠU L 458, 22.12.2021, p. 459).”
                                 
                              
                  
         
            Artikolu 3
            It-test tar-Regolament Delegat (UE) 2021/2288 bil-lingwa Iżlandiża u b’dik Norveġiża, li se jiġi ppubblikat fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandu jkun awtentiku.
         
         
            Artikolu 4
            Din id-Deċiżjoni għandha tidħol fit-23 ta’ Frar 2022, dment li jkunu saru n-notifiki kollha skont l-Artikolu 103(1) tal-Ftehim dwar iż-ŻEE (*1).
         
         
            Artikolu 5
            Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta' Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-23 ta’ Frar 2022.
            
               
                  Għall-Kumitat Konġunt taż-ŻEE
               
               
                  Il-President
               
               Nicolas VON LINGEN
            
         
         
            (1)  ĠU L 458, 22.12.2021, p. 459.
         
            (*1)  Ma huwa indikat l-ebda rekwiżit kostituzzjonali.